2003D0858 — FI — 08.03.2007 — 004.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION PÄÄTÖS, tehty 21 päivänä marraskuuta 2003, viljeltäviksi tarkoitettujen elävien kalojen sekä niiden mätimunien ja sukusolujen sekä ihmisravinnoksi tarkoitettujen vesiviljelystä peräisin olevien elävien kalojen sekä niistä saatavien tuotteiden tuontiin liittyvistä eläinten terveyttä koskevista edellytyksistä ja todistuksiin liittyvistä vaatimuksista (tiedoksiannettu numerolla K(2003) 4219) (ETA:n kannalta merkityksellinen teksti) (2003/858/EY) (EYV L 324, 11.12.2003, p.37)

Muutettu:





Oikaisu









▼B

KOMISSION PÄÄTÖS,

tehty 21 päivänä marraskuuta 2003,

viljeltäviksi tarkoitettujen elävien kalojen sekä niiden mätimunien ja sukusolujen sekä ihmisravinnoksi tarkoitettujen vesiviljelystä peräisin olevien elävien kalojen sekä niistä saatavien tuotteiden tuontiin liittyvistä eläinten terveyttä koskevista edellytyksistä ja todistuksiin liittyvistä vaatimuksista

(tiedoksiannettu numerolla K(2003) 4219)

(ETA:n kannalta merkityksellinen teksti)

(2003/858/EY)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY ( 1 ), sellaisena kuin se on viimeksi muutettuna asetuksella (EY) N:o 806/2003 ( 2 ), ja erityisesti sen 19 artiklan 1 kohdan, 20 artiklan 1 kohdan ja 21 artiklan 2 kohdan, sekä katsoo seuraavaa: (1) Olisi vahvistettava luettelo kolmansista maista tai niiden osista, joista jäsenvaltiot voivat tuoda eläviä kaloja sekä niiden mätimunia ja sukusoluja niiden viljelemiseksi yhteisössä. (2) Kyseisille kolmansille maille on tarpeen vahvistaa erityiset eläinten terveyttä koskevat edellytykset ja mallitodistukset ottaen huomioon asianomaisen kolmannen maan eläinten terveystilanne, kuten myös tuotavien kalojen sekä niiden mätimunien ja sukusolujen terveystilanne, sellaisten taudinaiheuttajien kulkeutumisen estämiseksi, joilla voi olla merkittävä vaikutus yhteisön kalakantaan. (3) Huomiota olisi kiinnitettävä uusiin tauteihin ja yhteisössä eksoottisiin tauteihin, jotka voivat vaikuttaa merkittävästi yhteisön kalakantaan. Lisäksi olisi otettava huomioon epitsoottisen vertamuodostavan kudoksen kuolion (EHN) ja direktiivin 91/67/ETY liitteessä A tarkoitettujen kalatautien rokotuskäytäntö ja tautitilanne tuotantopaikassa ja tapauksen mukaan määräpaikassa. (4) On tärkeää, että niiden maiden tai maiden osien, joista jäsenvaltiot voivat tuoda eläviä kaloja sekä niiden mätimunia ja sukusoluja niiden viljelemiseksi, tautien torjumista ja seurantaa koskevat edellytykset vastaavat vähintään direktiivissä 91/67/ETY ja yhteisön vähimmäistoimenpiteistä tiettyjen kalatautien torjumiseksi 24 päivänä kesäkuuta 1993 annetussa neuvoston direktiivissä 93/53/ETY ( 3 ), sellaisena kuin se on viimeksi muutettuna komission päätöksellä 2001/288/EY ( 4 ), vahvistettuja yhteisön vaatimuksia. Näytteiden ottoa ja testausta koskevien edellytysten olisi vastattava vähintään näytteenottosuunnitelmista ja taudinmääritysmenetelmistä tiettyjen kalatautien esiintymisen havaitsemiseksi ja varmistamiseksi ja päätöksen 92/532/ETY kumoamisesta 22 päivänä helmikuuta 2001 tehdyssä komission päätöksessä 2001/183/EY ( 5 ) sekä vyöhykejaon ja virallisen valvonnan perusteista epäiltäessä lohen tarttuvaa anemiaa (ISA-tautia) tai sen esiintymisen varmistuttua 13 päivänä kesäkuuta 2003 tehdyssä komission päätöksessä 2003/466/EY ( 6 ) vahvistettuja yhteisön vaatimuksia. Jos yhteisön lainsäädännössä ei ole vahvistettu näytteenotto- ja testausmenetelmiä, käytettävien näytteenotto- ja testausmenetelmien olisi oltava maailman eläintautijärjestön (OIE) vesiviljeltyjen eläinten diagnosointia koskevassa käsikirjassa (Manual of Diagnostic Tests for Aquatic Animals) vahvistettujen menetelmien mukaiset. (5) Asianomaisten kolmansien maiden toimivaltaisten vastuuviranomaisten on tarpeen ilmoittaa komissiolle ja jäsenvaltioille 24 tunnin kuluessa faksilla, sähkeellä tai sähköpostilla kaikista epitsoottisen vertamuodostavan kudoksen kuolion (EHN), direktiivin 91/67/ETY liitteessä A tarkoitettujen tautien tai minkä tahansa muiden kalakantaan merkittävästi vaikuttavien tautien esiintymisestä alueellaan tai alueensa osassa, josta tämän päätöksen soveltamisalaan kuuluva tuonti yhteisöön on sallittu. Tällöin kyseisten kolmansien maiden toimivaltaisten vastuuviranomaisten on myös toteutettava toimenpiteitä taudin yhteisöön leviämisen ehkäisemiseksi. Lisäksi komissiolle ja jäsenvaltioille olisi tapauksen mukaan ilmoitettava kyseisiin tauteihin liittyvän rokotuskäytännön muutoksista. (6) Tuotaessa vesiviljelystä peräisin olevia eläviä kaloja ja niistä saatuja tuotteita ihmisravinnoksi on myös tarpeen estää vesiviljeltyjen eläinten vakavien tautien kulkeutuminen yhteisöön. (7) Tämän vuoksi terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annettuun neuvoston direktiiviin 91/493/ETY ( 7 ), sellaisena kuin se on viimeksi muutettuna asetuksella (EY) N:o 806/2003, sisältyviä todistuksiin liittyviä vaatimuksia, jotka koskevat vesiviljelystä peräisin olevien elävien kalojen ja niistä saatujen tuotteiden tuontia, on tarpeen täydentää eläinten terveystodistuksiin liittyvillä vaatimuksilla. (8) Tautia mahdollisesti kantavien kalojen päästäminen luonnonvesiin vähentäisi mahdollisuuksia valvoa ja hävittää yhteisössä eksoottisia tauteja, jotka voivat vaikuttaa merkittävästi yhteisön kalakantaan. Vesiviljelystä peräisin olevia eläviä kaloja sekä niiden mätimunia ja sukusoluja olisi siten tuotava yhteisöön ainoastaan, jos ne tuodaan viljelylaitokseen. (9) Tätä päätöstä ei tule soveltaa akvaarioissa pysyvästi pidettävien trooppisten koristekalojen tuontiin. (10) Tätä päätöstä olisi sovellettava rajoittamatta direktiivin 91/493/ETY mukaisesti vahvistettavien kansanterveyttä koskevien edellytysten soveltamista. (11) Tätä päätöstä olisi sovellettava rajoittamatta lajien säilyttämistä koskevien yhteisön tai kansallisten säännösten soveltamista. (12) Todistuksiin liittyvät vaatimukset vahvistetaan eläimiä ja eläintuotteita koskevien todistusten laadinnasta 17 päivänä joulukuuta 1996 annetussa neuvoston direktiivissä 96/93/EY ( 8 ). Kolmannen maan todistuksen myöntävien viranomaisten soveltamien sääntöjen ja periaatteiden antamien takeiden olisi vastattava kyseisessä direktiivissä vahvistettuja takeita. (13) Ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetussa neuvoston direktiivissä 2002/99/EY ( 9 ) vahvistetut periaatteet ja erityisesti sen 3 artikla olisi otettava huomioon. (14) Olisi säädettävä siirtymäkaudesta uusien, tuonnin yhteydessä annettaviin todistuksiin liittyvien vaatimusten täytäntöönpanemiseksi. (15) Tämän päätöksen liitteessä I tarkoitettua hyväksyttyjen maiden luetteloa olisi tarkistettava 12 kuukauden kuluessa soveltamispäivästä. (16) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, sekä katsoo seuraavaa: ON TEHNYT TÄMÄN PÄÄTÖKSEN:







1 artikla

Soveltamisala

1. Tässä päätöksessä vahvistetaan yhdenmukaistetut eläinten terveyttä koskevat säännöt seuraavien tuonnissa:

a) yhteisössä viljeltäviksi tarkoitetut elävät kalat sekä niiden mätimunat ja sukusolut;

b) vesiviljelystä peräisin olevat elävät kalat, jotka on tarkoitettu kantojen lisäämiseksi istuta ja ongi -kalastuksen yhteydessä;

c) sellaisenaan ihmisravinnoksi tarkoitetut tai jatkojalostettaviksi ennen ihmisravinnoksi käyttämistä tarkoitetut vesiviljelystä peräisin olevat elävät kalat ja niistä saadut tuotteet.

2. Tätä päätöstä ei sovelleta akvaarioissa pysyvästi pidettävien trooppisten koristekalojen tuontiin.

2 artikla

Määritelmät

1. Tässä päätöksessä sovelletaan direktiivin 91/67/ETY 2 artiklan ja direktiivin 93/53/ETY määritelmiä.

2. Lisäksi sovelletaan seuraavia määritelmiä:

a) ”vesiviljelystä peräisin olevalla” tarkoitetaan viljelylaitoksesta peräisin olevaa kalaa;

b) ”hyväksytyllä tuontikeskuksella” tarkoitetaan mitä tahansa yhteisössä sijaitsevaa laitosta, jossa vesiviljelystä peräisin olevien elävien tuontikalojen ja niistä saatujen tuotteiden jatkojalostukseen sovelletaan asianomaisen jäsenvaltion toimivaltaisen viranomaisen hyväksymiä erityisiä bioturvallisuustoimenpiteitä;

c) ”rannikkovyöhykkeellä” tarkoitetaan vyöhykettä, joka käsittää osan rannikkoa tai merivettä tai suistoa, i) joka on maantieteellisesti täsmällisesti rajattu ja joka muodostuu homogeenisesta hydrologisesta järjestelmästä tai joukosta tällaisia järjestelmiä; ii) joka sijaitsee kahden vesistön suun välissä; tai iii) jossa sijaitsevan yhden tai useamman vesiviljelylaitoksen molemmin puolin on tarkoituksenmukaiset puskurivyöhykkeet;

d) ”mannervyöhykkeellä” tarkoitetaan vyöhykettä, joka muodostuu joko: i) alueen osasta, johon kuuluu kokonainen valuma-alue vesistön lähteistä suistoon tai useampi kuin yksi valuma-alue, jossa kalaa kasvatetaan, pidetään tai pyydetään ja jota ympäröi tarvittaessa puskurivyöhyke, jossa toteutetaan valvontaohjelmaa ilman että on tarpeen saada hyväksytyn vyöhykkeen asema; tai ii) valuma-alueen osasta vesistön lähteistä luonnolliseen tai keinotekoiseen esteeseen, joka estää kalojen tulon alavirrasta laitokseen ja jota ympäröi tarvittaessa puskurivyöhyke, jossa toteutetaan valvontaohjelmaa ilman että on tarpeen saada hyväksytyn vyöhykkeen asema. Mannervyöhykkeen koon ja maantieteellisen sijainnin on oltava sellainen, että uudelleen saastumisen mahdollisuudet esimerkiksi vaeltavien kalojen välityksellä ovat mahdollisimman vähäiset;

e) ”nimetyllä viljelylaitoksella” tarkoitetaan joko: i) kolmannen maan rannikolla sijaitsevaa viljelylaitosta, johon sovelletaan kaikkia tarvittavia toimenpiteitä tautien kulkeutumisen estämiseksi ja jossa on vesijärjestelmä, joka takaa seuraavien taudinaiheuttajien täydellisen inaktivoinnin: lohen tarttuva anemia (ISA), virusperäinen verenvuotoseptikemia (VHS) ja tarttuva vertamuodostavan kudoksen kuolio (IHN); tai ii) kolmannen maan sisämaassa sijaitsevaa viljelylaitosta, johon sovelletaan kaikkia tarvittavia toimenpiteitä tautien kulkeutumisen estämiseksi. Viljelylaitos on tarvittaessa suojeltava tulvia ja veden suodattumista vastaan, ja alavirrassa on oltava luonnollinen tai keinotekoinen este, joka estää kalojen pääsyn viljelylaitokseen. Vesi on johdettava suoraan viljelylaitokseen porakaivosta, lähteestä tai kaivosta putkea, avointa kanavaa tai luonnonkanavaa pitkin, edellyttäen että tämä ei muodosta laitokselle tartuntalähdettä eikä mahdollista luonnonvaraisten kalojen pääsyä laitokseen. Vesikanavan on oltava viljelylaitoksen tai toimivaltaisten viranomaisten valvonnassa;

f) ”laitoksella” tarkoitetaan direktiivin 91/493/ETY mukaisesti hyväksyttyjä tiloja, joissa kalatuotteita valmistetaan, jalostetaan, jäähdytetään, jäädytetään, pakataan tai varastoidaan, pois luettuina huutokauppa- ja tukkutorit, joissa tuotteita ainoastaan pidetään esillä ja tukkukaupataan;

▼M2

g) ”viljelyllä” tarkoitetaan vesieläinten pitämistä viljelylaitoksessa;

▼B

h) ”vesiviljelystä peräisin olevilla kalatuotteilla” tarkoitetaan mitä tahansa ihmisravinnoksi tarkoitettuja vesiviljelystä peräisin olevista kaloista johdettuja tuotteita, mukaan luettuina kokonaiset kalat (joita ei ole suolistettu), suolistetut kalat ja kalafileet sekä kaikki niistä saadut tuotteet;

i) ”jatkojalostuksella” tarkoitetaan ennen ihmisravinnoksi käyttämistä toteutettavaa valmistusta ja jalostusta millä tahansa tekniikalla tai menetelmällä, joka tuottaa tuotantojätettä tai sivutuotteita, jotka voivat aiheuttaa tautien leviämisriskin; näihin kuuluvat myös toimet, jotka vaikuttavat anatomiseen kokonaisuuteen kuten verenlasku, suolistus, päänpoisto, siivutus, fileointi;

j) ilmaisulla ”sellaisenaan ihmisravinnoksi” tarkoitetaan, että ihmisravinnoksi tarkoitettua tuontikalaa ei jatkojalosteta yhteisössä ennen kuin se saatetaan vähittäismarkkinoille ihmisravinnoksi;

k) ”istuta ja ongi -kalastus” tarkoittaa lampia, järviä ja rajaamattomia vesialueita, joihin istutetaan kalaa ensisijaisesti virkistyskalastusta varten eikä luontaisen kannan säilyttämiseksi tai parantamiseksi;

l) ”alueella” tarkoitetaan joko koko maata, rannikkovyöhykettä, mannervyöhykettä tai nimettyä vesiviljelylaitosta, jonka asianomaisen kolmannen maan toimivaltainen keskusviranomainen on hyväksynyt yhteisöön vientiä varten.

3 artikla

Edellytykset, joilla viljeltäviksi tarkoitettuja eläviä kaloja sekä niiden mätimunia ja sukusoluja sekä vesiviljelystä peräisin olevia eläviä kaloja voidaan tuoda istuta ja ongi -kantojen lisäämiseksi Euroopan yhteisössä

1. Jäsenvaltioiden on sallittava viljeltäviksi tarkoitettujen elävien kalojen sekä niiden sukusolujen ja mätimunien tuonti alueelleen vain, jos:

a) kalat ovat peräisin liitteessä I mainitulta alueelta;

b) lähetys on liitteen II mallin mukaisesti laaditussa eläinten terveystodistuksessa mainittujen takeiden mukainen, joihin kuuluvat myös pakkaamista ja merkitsemistä koskevat takeet ja asianmukaiset erityiset lisävaatimukset, ottaen huomioon liitteen III selittävät huomautukset;

c) kalat on kuljetettu olosuhteissa, jotka eivät muuta niiden terveysasemaa.

2. Jäsenvaltioiden on sallittava istuta ja ongi -kalastuksen yhteydessä kantojen välittömäksi lisäämiseksi tarkoitettujen elävien kalojen sekä niiden sukusolujen ja mätimunien tuonti alueelleen vain, jos:

a) lähetys on 1 kohdassa vahvistettujen sääntöjen mukainen;

b) istuta ja ongi -kalastus ei koske järviä eikä rajaamattomia vesialueita.

3. Jäsenvaltion on varmistettava, että viljeltäviksi tai istuta ja ongi -kalastuksen yhteydessä kantojen lisäämiseksi tarkoitettuja vesiviljelystä peräisin olevia eläviä kaloja sekä niiden sukusoluja ja mätimunia tuodaan ainoastaan viljelylaitoksiin tai istuta ja ongi -kalastukseen tarkoitettuihin lampiin eikä rajaamattomille vesialueille.

4. Jäsenvaltioiden on varmistettava, että tuotavat vesiviljelystä peräisin olevat elävät kalat sekä niiden sukusolut ja mätimunat kuljetetaan suoraan määräpaikkana olevaan viljelylaitokseen tai lampeen eläinten terveystodistuksessa esitetyllä tavalla.

▼M2

4 artikla

Edellytykset, joilla vesiviljelystä peräisin olevia eläviä kaloja voidaan tuoda ihmisravinnoksi käytettäviksi

Jäsenvaltioiden on sallittava vesiviljelystä peräisin olevien elävien kalojen sellaisenaan ihmisravinnoksi käyttämistä varten tai niiden jatkojalostamista ennen ihmisravinnoksi käyttämistä varten tapahtuva tuonti alueelleen ainoastaan, jos:

a) kalat ovat peräisin direktiivin 91/493/ETY 11 artiklan mukaisesti hyväksytystä kolmannesta maasta ja täyttävät kyseisessä direktiivissä vahvistetut kansanterveyttä koskeviin todistuksiin liittyvät vaatimukset; ja

b) lähetys täyttää 3 artiklan 1 kohdassa vahvistetut edellytykset; tai

c) kalat lähetetään suoraan hyväksyttyyn tuontikeskukseen teurastettaviksi ja suolistettaviksi.

▼M5

5 artikla

Edellytykset, joilla vesiviljelystä peräisin olevia kalatuotteita voidaan tuoda ihmisravinnoksi käytettäviksi

1. Jäsenvaltioiden on sallittava vesiviljelystä peräisin olevista kaloista saatujen, ihmisravinnoksi tarkoitettujen kalatuotteiden tuonti alueelleen ainoastaan, jos

▼M7

a) lähettäjämaana oleva kolmas maa sisältyy komission päätöksellä 2006/766/EY ( 10 ) vahvistettuun luetteloon tai komission asetuksessa (EY) N:o 2076/2005 ( 11 ) tarkoitetun siirtymäkauden aikana luetteloon, joka edellä mainitussa asetuksessa vahvistetaan

▼M5

b) lähetyksen mukana on komission asetuksessa (EY) N:o 2074/2005 vahvistetun mallin mukaisesti laadittu kansanterveyttä ja eläinten terveyttä koskeva todistus;

c) lähetys on asetuksella (EY) N:o 853/2004 vahvistettujen pakkaamista ja merkintöjä koskevien säännösten mukainen.

▼M2

2. Jäsenvaltioiden on varmistettava, että vesiviljelystä peräisin olevat, EHN-, ISA-, VHS- ja IHN-taudeille alttiista lajeista saadut kalatuotteet jalostetaan hyväksytyissä tuontikeskuksissa, jollei:

a) kaloja ole suolistettu ennen niiden lähetystä Euroopan yhteisöön; tai

b) kolmannessa maassa sijaitsevan alkuperäpaikan terveydellinen asema ole EHN-, ISA-, VHS- ja IHN-tautien osalta jalostuspaikan terveydellistä asemaa vastaava.

▼M5

6 artikla

Lisäedellytykset, joilla tiettyjä vesiviljelystä peräisin olevia kalatuotteita voidaan tuoda ihmisravinnoksi käytettäviksi

1. ISA- ja/tai EHN-taudille alttiita kalalajeja sisältävien lähetysten on 5 artiklassa vahvistettujen edellytysten lisäksi vastattava seuraavia vaatimuksia:

a) lähteen on oltava sellainen, jonka alkuperämaana olevan kolmannen maan toimivaltaiset viranomaiset ovat tunnustaneet kyseessä olevista taudeista vapaaksi yhteisön lainsäädännön tai OIE:n (Maailman eläintautijärjestön) asiaankuuluvan standardin mukaisesti; tai

b) kalat on suolistettava ennen lähetystä; tai

c) kalat on lähetettävä suoraan hyväksyttyyn tuontikeskukseen jatkojalostusta varten.

2. VHS- ja/tai IHN-taudille alttiita kalalajeja sisältävien lähetysten, joita tuodaan jäsenvaltioihin tai hyväksytyille vyöhykkeille sekä vyöhykkeille, joilla toteutetaan hyväksytyn vyöhykkeen aseman saamiseen tarkoitettua, direktiivin 91/67/ETY 5 tai 10 artiklan mukaista ohjelmaa, on 5 artiklassa vahvistettujen edellytysten lisäksi vastattava seuraavia vaatimuksia:

a) lähteen on oltava sellainen, jonka alkuperämaana olevan kolmannen maan toimivaltaiset viranomaiset ovat tunnustaneet kyseessä olevasta taudista vapaaksi yhteisön lainsäädännön tai OIE:n asiaankuuluvan standardin mukaisesti; tai

b) kalat on suolistettava ennen lähetystä; tai

c) kalat on lähetettävä suoraan hyväksyttyyn tuontikeskukseen jatkojalostusta varten.

▼M2

7 artikla

Tarkastusmenettelyt

1. Viljeltäviksi tuotaville eläville kaloille sekä niiden mätimunille ja sukusoluille sekä kannan lisäämiseksi istuta ja ongi -kalastuksen yhteydessä tuotaville vesiviljelystä peräisin oleville eläville kaloille on tehtävä eläinlääkinnälliset tarkastukset tulojäsenvaltion rajatarkastusasemalla direktiivin 91/496/EY 8 artiklan mukaisesti, ja vastaavasti on täytettävä asetuksessa (EY) N:o 282/2004 vahvistettu yhteinen eläinlääkinnällinen tuloasiakirja.

2. Sellaisenaan ihmisravinnoksi tuotaville tai ennen ihmisravinnoksi käyttämistä jatkojalostettaviksi tuotaville vesiviljelystä peräisin oleville eläville kaloille sekä niistä saataville tuotteille on tehtävä eläinlääkinnälliset tarkastukset tulojäsenvaltion rajatarkastusasemalla direktiivin 97/78/EY 8 artiklan mukaisesti, ja vastaavasti on täytettävä asetuksessa (EY) N:o 136/2004 säädetty yhteinen eläinlääkinnällinen tuloasiakirja.

8 artikla

Luonnonvesien saastumisen ehkäiseminen

1. Jäsenvaltioiden on varmistettava, että maahan tuotuja ihmisravinnoksi tarkoitettuja vesiviljelystä peräisin olevia eläviä kaloja ei päästetä luonnonvesiin niiden alueella.

2. Jäsenvaltioiden on varmistettava, että maahan tuodut ihmisravinnoksi tarkoitetut vesiviljelystä peräisin olevat tuotteet eivät saastuta luonnonvesiä niiden alueella.

3. Jäsenvaltioiden on varmistettava, että tuontilähetysten kuljetusvesi ei aiheuta luonnonvesien saastumista niiden alueella.

▼B

9 artikla

Tuontikeskusten hyväksyminen

1. Jäsenvaltioiden toimivaltaisten viranomaisten on hyväksyttävä laitos hyväksytyksi tuontikeskukseksi, jos se täyttää tämän päätöksen liitteessä VII olevat eläinten terveyttä koskevat vähimmäisedellytykset.

2. Jäsenvaltioiden toimivaltaisten viranomaisten on laadittava luettelo hyväksytyistä tuontikeskuksista ja annettava niistä jokaiselle virallinen numero.

3. Kunkin jäsenvaltion toimivaltaisen viranomaisen on annettava hyväksyttyjen tuontikeskusten luettelo ja kaikki siihen myöhemmin tehtävät muutokset tiedoksi komissiolle ja muille jäsenvaltioille.

10 artikla

Soveltamisen alkamispäivä

Tätä päätöstä sovelletaan 1 päivästä toukokuuta 2004.

11 artikla

Tämä päätös on osoitettu kaikille jäsenvaltioille.

▼M4









LIITE I







Alueet, joista eräiden viljeltäviksi tarkoitettujen elävien kalojen lajien sekä niiden mätimunien ja sukusolujen tuonti Euroopan yhteisöön (EY) on sallittu Maa Alue Kommentteja (1) ISO-koodi Nimi Koodi Kuvaus AU Australia ▼M6 ————— ▼M4 BR Brasilia Ainoastaan särkikalat (Cyprinidae) CA Kanada CG Kongo Ainoastaan särkikalat (Cyprinidae) CL Chile CN Kiina Ainoastaan särkikalat (Cyprinidae) CO Kolumbia Ainoastaan särkikalat (Cyprinidae) HR Kroatia ID Indonesia IL Israel JM Jamaika Ainoastaan särkikalat (Cyprinidae) JP Japani Ainoastaan särkikalat (Cyprinidae) LK Sri Lanka Ainoastaan särkikalat (Cyprinidae) MK (2) Entinen Jugoslavian tasavalta Makedonia Ainoastaan särkikalat (Cyprinidae) MY Malesia (niemimaa, ainoastaan Länsi-Malesia) Ainoastaan särkikalat (Cyprinidae) NZ Uusi-Seelanti RU Venäjä SG Singapore Ainoastaan särkikalat (Cyprinidae) TH Thaimaa Ainoastaan särkikalat (Cyprinidae) TR Turkki TW Taiwan Ainoastaan särkikalat (Cyprinidae) US Yhdysvallat ZA Etelä-Afrikka (1) Jos kohta on tyhjä, rajoituksia ei ole. Jos maalla tai alueella on lupa viedä maasta vain tiettyjä lajeja ja/tai niiden mätimunia ja sukusoluja, lajit on täsmennettävä ja/tai sarakkeeseen merkittävä kommentti, kuten ”ainoastaan mätimunat”. (2) Väliaikainen koodi, joka ei vaikuta maan lopulliseen nimeen, joka annetaan Yhdistyneissä Kansakunnissa parhaillaan käytävien neuvottelujen päätteeksi.

▼M2









LIITE II









LIITE III

LISÄTIEDOT

a) Todistuksen laativat viejämaan toimivaltaiset viranomaiset tämän päätöksen liitteessä II, IV tai V olevan mallin mukaisesti ottaen huomioon kalojen tai tuotteiden määräpaikan ja käytön niiden saavuttua EY:öön.

b) Ottaen huomioon EY:n jäsenvaltiossa sijaitsevan määräpaikan asema virusperäisen verenvuotoseptikemian (VHS), tarttuvan vertamuodostavan kudoksen kuolion (IHN), karpin kevätviremian (SVC), bakteeriperäisen munuaistaudin (BKD) ja kalojen tarttuvan haimakuoliotaudin (IPN) sekä Gyrodactylus salaris (G. salaris) -loisen osalta todistukseen on sisällytettävä asianomaiset erityiset lisävaatimukset ja täytettävä niitä koskevat kohdat.

c) Kunkin todistuksen alkuperäiskappaleen on oltava yksisivuinen ja kaksipuolinen, tai jos tarvitaan enemmän kuin yksi sivu, todistuksen on oltava sellainen, että kahdesta tai useammasta sivusta muodostuu yhtenäinen kokonaisuus siten, että sivut eivät ole erillisiä. Kunkin sivun oikeanpuoleisessa yläkulmassa on oltava merkintä ”alkuperäiskappale” ja toimivaltaisen viranomaisen antama erityinen viitenumero. Todistuksen kaikki sivut on numeroitava seuraavasti: sivunumero/kokonaissivumäärä.

d) Todistuksen alkuperäiskappale ja mallitodistuksessa tarkoitetut merkinnät on laadittava vähintään yhdellä sen EY:n jäsenvaltion virallisista kielistä, jonka rajatarkastusasemalla tarkastus tehdään, sekä vähintään yhdellä määräpaikkana olevan EY:n jäsenvaltion virallisista kielistä. Kyseiset jäsenvaltiot voivat kuitenkin tarvittaessa sallia muiden kielien käytön, jos mukaan liitetään virallinen käännös.

e) Eläville kaloille, niiden mätimunille ja sukusoluille annettava todistus on täytettävä päivänä, jona lähetys lastataan EY:öön vientiä varten. Todistuksen alkuperäiskappale on varustettava virallisella leimalla, ja toimivaltaisen viranomaisen nimeämän virallisen tarkastajan on allekirjoitettava se. Viejämaan toimivaltaisen viranomaisen on tässä yhteydessä varmistettava, että neuvoston direktiivissä 96/93/EY vahvistettuja todistusten myöntämistä koskevia periaatteita vastaavia periaatteita noudatetaan. Leiman (jollei se ole kohokuvioinen) ja allekirjoituksen on oltava erivärisiä kuin todistuksen muut merkinnät.

f) Jos todistukseen liitetään lisäsivuja lähetyksen osien tunnistamista varten, kyseisten lisäsivujen katsotaan olevan osa alkuperäiskappaletta. Todistuksen myöntävän virallisen tarkastajan on allekirjoitettava ja varustettava leimalla jokainen näistä sivuista.

g) Todistuksen alkuperäiskappaleen on seurattava lähetyksen mukana EY:n rajatarkastusasemalle asti.

h) Eläville kaloille, niiden mätimunille ja sukusoluille myönnettävä todistus on voimassa 10 päivää sen myöntämispäivästä. Jos kuljetus tapahtuu laivalla, voimassaoloaikaa pidennetään merimatkan keston mukaan.

i) Kaloja tai niiden mätimunia tai sukusoluja ei saa kuljettaa yhdessä sellaisten muiden kalojen tai niiden mätimunien tai sukusolujen kanssa, joita joko ei ole tarkoitettu EY:öön tai jotka ovat terveydelliseltä asemaltaan huonompia. Niitä ei myöskään saa kuljettaa muissa sellaisissa olosuhteissa, jotka muuttavat niiden terveydellistä asemaa.

j) Elävien kalojen sekä niiden mätimunien ja sukusolujen terveydellisen aseman osalta on kiinnitettävä huomiota taudinaiheuttajien mahdolliseen esiintymiseen vedessä. Todistuksen myöntävän viranomaisen on tämän vuoksi otettava huomioon seuraava: ”Alkuperäpaikan” on oltava sen viljelylaitoksen sijainti, jossa elävät kalat tai niiden mätimunat tai sukusolut kasvatettiin tässä todistuksessa tarkoitettua lähetystä vastaavaan myyntikokoon.

▼M5 —————

▼M2 —————

▼B









LIITE VII

Vesiviljelystä peräisin olevien kalojen jalostamista varten hyväksyttyjen tuontikeskusten hyväksymiseen liittyvät, eläinten terveyttä koskevat vähimmäisedellytykset

A. Yleiset säännökset

1. Jäsenvaltioiden on hyväksyttävä laitos tuontikeskukseksi tuotavien, vesiviljelystä peräisin olevien elävien tuontikalojen ja niiden tuontituotteiden jatkojalostusta varten vain, jos tuontikeskuksen olosuhteet ovat sellaiset, että kalakantaan kenties merkittävästi vaikuttavien taudinaiheuttajien, sivutuotteiden tai muun jätteen kautta tai muulla tavoin aiheuttama kalojen saastumisriski yhteisön vesissä voidaan välttää.

2. Hyväksytyksi tuontikeskukseksi hyväksytyllä laitoksella ei ole lupa siirtää eläviä kaloja laitoksesta.

3. Keskuksiin sovelletaan asianmukaisia kansanterveyttä koskevia säännöksiä, joita direktiivin 91/493/ETY mukaisesti sovelletaan mihin tahansa laitoksiin, sekä terveyssääntöjä, jotka vahvistetaan eläimistä saatavia, muuksi kuin ihmisravinnoksi tarkoitettuja sivutuotteita koskevassa yhteisön lainsäädännössä, ja tämän lisäksi niihin sovelletaan jäljempänä vahvistettuja eläinten terveyttä koskevia vähimmäisedellytyksiä.

B. Hallintoa koskevat säännökset

1. Toimivaltaisella viranomaisella on aina oltava pääsy tarkastamaan ja valvomaan hyväksyttyjä tuontikeskuksia.

2. Hyväksytyillä tuontikeskuksilla on oltava tehokas tautien torjuntajärjestelmä ja seurantajärjestelmä. Direktiivin 93/53/ETY mukaisesti toimivaltaisen viranomaisen on tutkittava epäillyt tauti- ja kuolevuustapaukset. Tarvittavat määritykset ja käsittelyt on tehtävä toimivaltaista viranomaista kuullen ja sen valvonnassa ottaen huomioon direktiivin 91/67/ETY 3 artiklan 1 kohdan a alakohdan vaatimukset.

3. Hyväksyttyjen tuontikeskusten on sovellettava toimivaltaisen viranomaisen hyväksymää hallintojärjestelmää, johon kuuluvat myös hygienia- ja jätehuoltomenettelyt kuljetuksen, kuljetussäiliöiden, tilojen ja laitteistojen yhteydessä. OIE:n vesieläinten terveyttä koskevan kansainvälisen säännöstön (kuudes painos, 2003) lisäyksessä 5.2.2 vahvistettuja kalanviljelylaitosten desinfiointia koskevia ohjeita on noudatettava. Käytettävien desinfiointiaineiden on oltava toimivaltaisen viranomaisen kyseistä tarkoitusta varten hyväksymiä, ja siivousta ja desinfiointia varten on oltava käytössä asianmukaiset välineet. Sivutuotteet ja muu jäte, kuolleet kalat ja niistä saatavat tuotteet mukaan luettuina, on hävitettävä Euroopan parlamentin ja neuvoston asetuksen (EY) N:o 1774/2002 ( 12 ) mukaisesti. Hyväksytyn tuontikeskuksen hallintojärjestelmän on oltava sellainen, että yhteisön vesissä vältetään kalojen saastumisriski sellaisista taudinaiheuttajista, joilla voi olla merkittävä vaikutus yhteisön kalakantaan, ja erityisesti yhteisössä eksoottisista taudinaiheuttajista ja direktiivin 91/67/ETY liitteessä A olevan 1 sarakkeen luettelossa I ja II tarkoitetuista kalojen taudinaiheuttajista.

4. Hyväksyttyjen tuontikeskusten on pidettävä ajantasaista rekisteriä seuraavien osalta: havaittu kuolevuus; laitokseen tulevat elävät kalat sekä niiden mätimunat ja sukusolut sekä laitoksesta lähtevät tuotteet, mukaan luettuina niiden lähde, toimittajat ja määräpaikat. Toimivaltaisen viranomaisen on voitava tutustua rekisteriin milloin tahansa.

5. Hyväksytyt tuontikeskukset on puhdistettava ja desinfioitava säännöllisesti edellä olevassa 3 kohdassa kuvatun ohjelman mukaisesti.

6. Hyväksyttyihin tuontikeskuksiin voivat tulla luvan saaneet henkilöt, joilla on oltava suojavaatteet ja asianmukaiset jalkineet.